Cana Inaca aina irihane baihate,
aina nerelanaa nichaanune amaain,
Sedroon neein curuajaain nenaa nucuesoro jera que cue Cana Coaunera Calaohi Jesoso,
cuu nii enuha inaa necojoai turuha canacaanu ainane coina.
Nii jaunte raotojoeein Jesoso cunaja coitucuhane jaun,
canacaanu caaijie turuha uhe Jodasi.
Belaichaneein niha Jesoso natiin,
Jesoso colurujueein soondarooru uhaain turuha uhe.
Nii soondarooru,
chaaen batirichuru curuaanaacuru,
fariseeocuru,
naaonjoainuri letono folisihacuru uhaain turuha uhe nii Jodasi.
Rejoon,
sabere rijijieein nenaa esefara,
naaonjoain que biji achunequiin,
raafariin,
conee,
naaonjoain que conoquiin turuha uure.
Nii jaunte inae raotojoeein nitohanai que siturichaainne coitucuhane jaun,
acaauru que tacaain:
“Chate ariicheta”,
naain bajaa Cana Coaunera Calaohi Jesosone jana:
“Nasarete cocoaicha Jesosona arihacaanura”,
naauruhane jana:
“Saan.
Canune aca neeunra”,
naa acaauru rai Jesosone janate,
nii niicha uhaauri soondarooru aina jiniiquiin janori nichaae richootoroalaain tocojoaain tacae nii Jesoso colurujuera Jodasi.
Nii jaunte:
“Chate esinae ariicheta”,
naain coaiteen nacoauneein bajaa acaauru caje Jesosone jana:
“Nasarete cocoaicha Jesosona arihacaanura”,
naauruhane jana:
“Inae rauhijiriin bihanu inara rai.
Canune aca neeun.
Cariha aaichene,
caa caniha nenacaauru jianecuchete amuuruhine”,
nae acaauru rai Jesoso.
“Coatiha leinjiinejein nitajerinaain carai Ofa tenojoinunri cachaauru”,
naain inae aitosiha Cana Coaunera Calaohi Jesosone jaunte nitohane.
Nii janate sabere sirihane jaun rocohitiin,
que leinjiin uricho raotono nichajai beuhite Fedoro.
Nii niicha uricho beuhitite batirichuru curuaanaa cachaneein nenaa Malco ne.
Nii jaunte:
“Jelaiha curu cuhane nii ishabere teeura.
Ta caletoaa Ofana jaan icharichaunnine coitucuhin quesenetaaineta”,
nae Fedoro rai Jesoso.
Nii jaunte Cana Coaunera Calaohi Jesoso mucuure caseteconeein soondarooru acaauru curuaanaa aina uhin,
chaaen Jorioocuru rai folisihacuru,
naaonjoaihunri.
Nitohaneein mucuhinte Cana Coaunera Calaohi Jesoso amaaure soondarooru,
Anasi loreri asaae.
(Nii Anasite,
Caifasi tanaa ne.)
Nii janate,
nii ajaanaa cuhane batirichuru curuaanaaneein ne nii Caifasi.
Nii Caifasite,
jauriaa Jorioocuru rai “Cana caohachanu quetejia,
cana atane coreniha ohane ore leinjiin cachara”,
naain Jorioocuru rai erenaane.